จังหวัดหนองคาย ตลาดแคมของ กลับมาคึกคักอีกครั้ง
ตลาดแคมของ หรือถนนคนเดินริมโขง เริ่มกลับมาคึกคักอีกครั้ง หลังกลับมาเปิดใหม่ มีนักท่องเที่ยวมาจับจ่ายซื้อสินค้า พักผ่อนและรับประทานอาหารกันเป็นจำนวนมาก  Giant Tree &amp; River  Walk  ต้นไม้ยักษ์จุดชมวิวริมแม่น้ำโขงมุมสูงก็ยังคงได้รับความสนใจจากนักท่องเที่ยวขึ้นไปสัมผัสอากาศสบายและชมวิวมุมสูงบน Giant Tree  &amp; River  Walk กันอย่างต่อเนื่อง ในขณะที่เทศบาลเมืองหนองคาย จับมือกับหลายหน่วยงานเสริมร้านค้าและผู้ประกอบการภายในตลาด ภายใต้มาตรการในการป้องกันการแพร่ระบาดของโรคโควิด-19 อย่างเข้มงวดบรรยากาศการท่องเที่ยวยามค่ำคืนของวันหยุดเสาร์-อาทิตย์ที่จังหวัดหนองคาย คึกคักกว่าหลายสัปดาห์ที่ผ่านมา ซึ่งก่อนหน้านี้เงียบเหงา เป็นผลกระทบจากสถานการณ์การแพร่ระบาดของโรคโควิด-19 ที่คึกคักก็ยังเป็นที่ตลาดแคมของ หรือ walking  street  ถนนคนเดินริมโขง  แหล่งท่องเที่ยวยามค่ำคืนเพียงแห่งเดียว ที่อยู่ในความดูแลของเทศบาลเมืองหนองคาย เปิดเฉพาะในวันเสาร์ เริ่มตั้งแต่เวลา 16.00 น.- 22.00 น. เริ่มจากบริเวณถนนริมเขื่อนป้องกันตลิ่ง จากท่าเรือหายโศก จนถึงตลาดท่าเสด็จ ระยะทางกว่า 700 เมตรวันนี้ถือว่าคึกคักสุดหลังตลาดแคมของได้กลับมาเปิดอย่างเป็นอีกครั้งเมื่อวันที่ 6 พฤศจิกายน 2564 หลังจากช่วงก่อนหน้านี้เทศบาลเมืองหนองคายได้มีการปิดไปหลายสัปดาห์ เพื่อทำความสะอาดประกอบกันสถานการณ์การแพร่ระบาดของโรคโควิด-19 ทั่วประเทศและในจังหวัดหนองคายเองน่าเป็นห่วง ซึ่งวันนี้มีนักท่องเที่ยวทั้งชาวไทยและชาวต่างประเทศ  ออกมาเดินจับจ่ายซื้อหาสินค้า พักผ่อน ถ่ายรูปกับทิวทัศน์ริมฝั่งโขงยามค่ำคืนบางตา เช่นเดียวกับร้านค้าที่หายไปเกือบครึ่ง จากช่วงปกติทั่วไปจะมีร้านค้าประมาณ 500 ร้าน ทำให้วันนี้ต้องมีการงดใช้พื้นที่บางส่วน เพื่อไม่ให้ร้านค้าห่างกันมากเกินไป นอกจากนี้ หลังจากที่จังหวัดหนองคาย เป็นได้รับการคัดเลือกเป็นจังหวัดนำร่องภายใต้ภารกิจหนองคายแซนด์บ็อกซ์ หรือหนองคายสบายดี เทศบาลเมืองหนองคายก็ได้ร่วมกับสำนักงานเกษตรจังหวัด สำนักงานพาณิชย์จังหวัดและก็สำนักงานพัฒนาชุมชนจังหวัดหนองคาย นำในส่วนของร้านค้าและผู้ประกอบการต่างๆ มาร่วมจัดกิจกรรมภายใต้ภารกิจตลาดแคมของ หนองคายสบายดี ประกอบด้วย ประกอบไปด้วยร้านอาหาร ร้านจำหน่ายสินค้าพื้นเมือง สินค้า OTOP สินค้างานฝีมือ สินค้าที่ระลึกต่างๆ และร้านค้าในส่วนของตลาดต้องชม รวมทั้งสิ้นกว่า 300 ร้านส่วน Giant Tree &amp; River Walk ต้นไม้ยักษ์จุดชมวิวริมแม่น้ำโขงมุมสูง จุดเช็คอินแห่งใหม่ ที่หนึ่งในสองแห่งอยู่ภายในบริเวณถนนคนเดินริมโขง ก็ยังคงได้รับความสนใจจากนักท่องเที่ยวขึ้นไปสัมผัสอากาศสบายและชมวิวมุมสูงบน Giant Tree &amp; River Walk กันอย่างต่อเนื่อง มีการถ่ายรูปเป็นที่ระลึกบน Giant Tree &amp; River Walk ที่มีฉากหลังเป็นตลาดแคมของ ฉากหลังที่เป็นแม่น้ำโขงในยามค่ำคืน และฝั่ง สปป.ลาว ก่อนจะส่งต่อเข้าในโลกโซเชียลต่อไปในส่วนมาตรการในการป้องกันการแพร่ระบาดของโควิด-19 เทศบาลเมืองหนองคาย ที่รับผิดชอบและดูแลตลาดแคมของแห่งนี้ ก็ได้มีการกำหนดช่องทางเข้า-ออก พร้อมจัดเจ้าหน้าที่และพนักงานมาทำการคัดกรองตรวจวัดอุณหภูมิ บริการเจลล้างมือ ให้กับผู้ที่จะเข้าไปภายในบริเวณตลาดแคมของ อีกทั้งมีการให้เจ้าหน้าที่เข้าไปจัดระเบียบโดยเฉพาะการเว้นระยะห่างทั้งร้านค้าและผู้ที่เข้าไปจับจ่ายภายในตลาดแคมของ เจ้าของร้านและผู้ประกอบการได้รับการฉีดวัคซีนทุกคน และทุกคนที่เข้าไปในตลาดแคมมของต้องสวมหน้ากากอนามัย ซึ่งถือเป็นมาตรการสำคัญ ในการป้องกันการแพร่ระบาดของโรคโควิด-19